Apollo (portāls)

Apollo ir informatīvi izklaidējošs interneta portāls Latvijā, kas pieder uzņēmumam SIA "TVNET GRUPA". Portāls adresēts lietotājiem plašā interešu diapazonā. Katru dienu portālu apollo.lv vidēji apmeklē 136 tūkstoši cilvēku un mēnesī tie ir vairāk nekā 450 tūkstoši lietotāju.

 Portāla agrākais saturs 
Portāla Apollo tekstuālo saturu veido aktualitātes politikā, pasaulē, informācijas tehnoloģijās, zinātnē, sportā, izklaidē, ekonomikā un nekustamo īpašumu tirgū. Šeit atrodama lasāmviela par ģimeni, attiecībām, bērniem, karjeru un ezotēriskām lietām, kā arī aktuāli jaunumi par vietējām un pasaules slavenībām. Portālā var arī apskatīt un pievienot sludinājumus. Tāpat portālā atrodami multimediju faili ar daudzveidīgu saturu — video un interneta televīzija, radio, fotogalerijas un daudzveidīga flash spēļu izvēle. Savukārt reģistrētajiem lietotājiem pieejami tādi pakalpojumi kā e-pasts, personīgās foto un video galerijas, dokumentu uzglabāšana un iepazīšanās internetā. right|250px|thumb|Portāla "Apollo" logo Lattelecom laikā

 Sadaļas 
 Ziņas — jaunumi par notikumiem un tendencēm Latvijā un pasaulē. Politikas, ekonomikas, biznesa, sabiedrības, kultūras, tehnoloģijas, zinātnes un citas ziņas.
 Sports — jaunākā informācija par aktualitātēm sportā Latvijā un pasaulē.
 Izklaide — jaunumi vietējo un pasaules slavenību dzīvē. Izklaides, atpūtas un tūrisma aktualitātes, kā arī joki un horoskopi.
 Sieviete — informācija par attiecībām, modi, skaistumkopšanu un veselību.
 Auto — aktuāla informācija par automašīnām, satiksmi un autosportu.
 Sludinājumi — Latvijā lielākais sludinājumu serveris, kurā var ievietot un apskatīt sludinājumus.

 Pakalpojumi 
 Lattelecom iTV — interneta televīzija. „Lattelecom iTV” pieejama vienīgi „Lattelecom” interneta pieslēguma lietotājiem.
 LTV arhīvs — Latvijas Televīzijas — LTV1 un LTV7 — raidījumu arhīvs internetā.
 E-pasts — elektroniskais pasts. Pieejams reģistrētajiem portāla „Apollo” lietotājiem.
 Forums — publiska sarunu telpa internetā.
 Foto — resurss, kurā var apskatīt un pievienot fotogrāfijas. Foto pievienošana pieejama reģistrētiem portāla lietotājiem.
 Video — video faili, reģistrētie „Apollo” lietotāji var pievienot video.
 Laika ziņas — jaunākās ziņas par laikapstākļiem Latvijā un pasaulē.
 Horoskopi — jaunākie horoskopi.
 Vārda dienas — kalendārs ar vārda dienām un iespēja meklēt vārda dienas.
 Randiņš — iepazīšanās pakalpojums internetā. Informāciju var ievietot reģistrētie lietotāji.
 Valūtu kursi — informācija par valūtu kursu tirgu.
 Spēles — flash spēles, online spēles, raksti, ziņas un video par spēlēm.
 Multenes — latviešu multiplikācijas filmas internetā. Multfilmu skatīšanās ir maksas pakalpojums.
 Faili — resurss, kurā iespējams saglabāt dažādu formātu failus un dalīties ar tiem. Resurss pieejams portāla „Apollo” reģistrētajiem lietotājiem.
 Radio — interneta radio. Dzirdama dažādu stilu mūzika.
 Superauto.lv — ziņas un raksti par jauniem un lietotiem auto, satiksmi un autosportu, kā arī auto katalogs.
 Afiša — notikumu kalendārs. Informācija par kino seansiem, teātra izrādēm, koncertiem un citiem pasākumiem.
 ASS.lv — joki un humors.
 Galerijas — aktuālas fotogalerijas.
 Tautas balss — raksti, kas tapuši pēc „Apollo” lietotāju iesniegtās informācijas.
 Meklētājs — tekstuālas informācijas meklēšana portālā „Apollo”, uzziņu dienestā „1188” un visā internetā.
 Ziemassvētki — viss par ziemas Saulgriežiem, ticējumi, tradīcijas, pantiņi, receptes

 Interneta televīzija 
Viens no inovatīvākajiem portāla resursiem ir interneta televīzija — sākotnēji saukta par "Apollo TV", tagad — "Lattelecom iTV". Interneta televīzija sāka darboties 2005. gada beigās, un tā bija pirmā interneta televīzija Latvijā. "Lattelecom iTV" var skatīties televīzijas kanālus, izmantojot datoru ar "Lattelecom" interneta pieslēgumu.

 Vēsture 
Portālu Apollo  dibināja Latvijas fiksēto sakaru uzņēmums Lattelekom (tagad Tet). Portālam vairākas reizes ir mainīts vizuālais izskats un papildināts saturs. Visstraujāko attīstību portāls piedzīvojis laikā no 2004. līdz 2007. gadam.

2011. gada septembrī portālu iegādājās Somijas mediju koncerns Sanoma News.Somijas mediju koncerns 'Sanoma News' iegādājas portālu 'Apollo' delfi.lv, 2011-09-16

Kopš 2012. gada marta portāls Apollo ir lasāms arī krievu valodā.

2014. gada 28. martā tika paziņots, ka Sanoma pārdevis portālu Apollo Latvijā reģistrētam uzņēmumam SIA TV NET, kurš piederēja Igaunijas pārvaldītājsabiedrībai AS Eesti Meedia.
30. maijā Apollo tika integrēts tvnet.lv domēnā (apollo.tvnet.lv), tam mainīts vizuālais izskats un logotips. Pirms tam portāla adrese bija www.apollo.lv.

2020. gadu sākumā portāls atgriezās pie apollo.lv domēna.
2020. gada 28. septembrī īpašnieka nosaukums tika mainīts no SIA "TV NET" uz SIA "TVNET GRUPA".

 Atsauces 

 Ārējās saites 
 Portāls Apollo

Kategorija:Ziņu vietnes
Kategorija:TVNET GRUPA
Kategorija:Tet